କାଲିଫର୍ଣ୍ଣିଆଃ ନ୍ୟାସନାଲ୍ ଏରୋନେଟିକ୍ସ ଆଣ୍ଡ ସ୍ପେସ୍ ଆଡମିନିଷ୍ଟ୍ରେସନ୍ (ନାସା) ଦ୍ୱାରା ମନୋନୀତ ୧୦ ଜଣ ନୂତନ ମହାକାଶଚାରୀଙ୍କ ମଧ୍ୟରେ ଜଣେ ମୂଳ ଭାରତୀୟ ରହିଛନ୍ତି। ତାଙ୍କ ନାମ ଅନୀଲ ମେନନ୍ ଓ ସେ ସ୍ପେସ୍ ଏକ୍ସର ମେଡିକାଲ୍ ନିର୍ଦେଶକ ଅଛନ୍ତି। ସେ ଆମେରିକାର ମିନେସୋଟାରେ ରହୁଥିବାବେଳେ ଆମେରିକା ବାୟୁସେନାରେ ଜଣେ ଲେଫ୍ଟନାଣ୍ଟ କର୍ଣ୍ଣେଲ ମଧ୍ୟ ଅଛନ୍ତି। ଏହି ନୂତନ ମହାକାଶଚାରୀଙ୍କ ମଧ୍ୟରେ ଅଧିକାଂଶ ସାମରିକ ପାଇଲଟ୍ ହୋଇଥିବାବେଳେ ହ୍ୟୁଷ୍ଟନରେ ଏକ ସମାରୋହରେ ସ୍ପେସ୍ ଏଜେନ୍ସି ନାସା ୬ ଜଣ ପୁରୁଷ ଏବଂ ଚାରି ଜଣ ମହିଳା ମହାକାଶଚାରୀଙ୍କ ବାବଦରେ ସୋମବାର ଘୋଷଣା କରିଛି।
ନୂଆଦିଲ୍ଲୀଃ ରୁଷ୍ ରାଷ୍ଟ୍ରପତି ଭ୍ଲାଦିମିର ପୁଟିନ ସୋମବାର ଏକ ସଂକ୍ଷିପ୍ତ ଭାରତ ଗସ୍ତ କରିଛନ୍ତି। ସନ୍ଧ୍ୟାରେ ପୁଟିନ ପାଲମ ବିମାନବନ୍ଦରରେ ପହଞ୍ଚିବା ପରେ ସିଧା ହାଇଦ୍ରାବାଦ ହାଉସକୁ ଯାଇଥିଲେ। ସେଠାରେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ପୁଟିନଙ୍କ ସହିତ ଦ୍ବିପାକ୍ଷିକ ଆଲୋଚନା କରିଛନ୍ତି। ଭାରତର ପ୍ରଧାନମନ୍ତ୍ରୀ ଏବଂ ରୁଷ୍ ରାଷ୍ଟ୍ରପତିଙ୍କ ମଧ୍ୟରେ ଏହା ୨୧ ତମ ବାର୍ଷିକ ଶିଖର ସମ୍ମିଳନୀ। ଦୀର୍ଘ ଦଶନ୍ଧି ମଧ୍ୟରେ ବିଶ୍ବରରେ ରାଜନ୘ତିକ ଏବଂ ଭୌଗୋଳିକ ସମୀକରଣରେ ଅନେକ ପରିବର୍ତ୍ତନ ଆସିଥିଲେ ମଧ୍ୟ ଭାରତ ଏବଂ ରୁଷ ସମ୍ପର୍କ ଅପରିବର୍ତ୍ତିତ ରହିଛି। ଏପରିକି କୋରୋନା ମହାମାରୀ ସତ୍ତ୍ବେ ଦୁଇ ଦେଶର ସମ୍ପର୍କ ମଜଭୁତ ହୋଇଛି।
ନୂଆଦିଲ୍ଲୀଃ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଏବଂ ରୁଷ ରାଷ୍ଟ୍ରପତି ଭ୍ଲାଦିମିର ପୁଟିନଙ୍କ ମଧ୍ୟରେ ସୋମବାର ସନ୍ଧ୍ୟାରେ ଶିଖର ବୈଠକର ଆୟୋଜନ ପୂର୍ବରୁ ଭାରତର ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ ଏବଂ ବୈଦେଶିକ ମନ୍ତ୍ରୀ ଏସ ଜୟଶଙ୍କର ସେମାନଙ୍କ ରୁଷ ପ୍ରତିପକ୍ଷଙ୍କ ସହିତ ବିଭିନ୍ନ ପ୍ରସଙ୍ଗ ଉପରେ ଆଲୋଚନା କରିଛନ୍ତି। ସୂଚନାଯୋଗ୍ୟ ଯେ ଆଜି ମୋଦୀ ଓ ପୁତିନଙ୍କ ମଧ୍ୟରେ ଏକବିଂଶତମ ଭାରତ-ରୁଷ ବାର୍ଷିକ ଶିଖର ବୈଠକ ଅନୁଷ୍ଠିତ ହେବ। ୨୦୧୯ ବ୍ରିକ ସମ୍ମିଳନୀ ପରବର୍ତ୍ତୀ ସମୟରେ ଦୁଇ ନେତାଙ୍କ ମଧ୍ୟରେ ଏହା ଶାରୀରିକ ଉପସ୍ଥିତିରେ ପ୍ରଥମ ସମ୍ମୁଖ ବୈଠକ ହେବ। ତାହା ପୂର୍ବରୁ ରାଜନାଥ ସିଂ ଏବଂ ଏସ ଜୟଶଙ୍କର ରୁଷର ପ୍ରତିରକ୍ଷା ମନ୍ତ୍ରୀ ଜେନେରାଲ ସର୍ଗେଇ ଶୋୟିଗୁ ଏବଂ ବୈଦେଶିକ ମନ୍ତ୍ରୀ ସର୍ଗେଇ ଲାଭରୋଭଙ୍କ ସହିତ ବୈଠକରେ ମିଳିତ ହୋଇଥିଲେ।
ମୁମ୍ବାଇଃ ଭାରତ-ନ୍ୟୁଜିଲାଣ୍ଡ ସିରିଜରେ ଭାରତର ଷ୍ଟାର ସ୍ପିନର ରବିଚନ୍ଦ୍ରନ ଅଶ୍ବିନ ଏକାଧିକ ରେକର୍ଡ କରିଛନ୍ତି। ଘରୋଇ ଟେଷ୍ଟ ମ୍ୟାଚ୍ରେ ରବିଚନ୍ଦ୍ରନ ଅଶ୍ବିନ ୩୦୦ ୱିକେଟ ଦଖଲ କରିଛନ୍ତି। ଘରୋଇମାଟିରେ ଅନୀଲ କୁମ୍ବଲେଙ୍କ ୩୫୦ ଟେଷ୍ଟ ୱିକେଟ ପରେ ଏହା ୨ୟ ସର୍ବାଧିକ। ଅଶ୍ବିନଙ୍କ ପୂର୍ବରୁ ବିଶ୍ବରେ ମାତ୍ର ୫ ଜଣ ବୋଲର ଘରୋଇ ଟେଷ୍ଟରେ ୩୦୦ କିମ୍ବା ଅଧିକ ୱିକେଟ ନେଇଛନ୍ତି। ଟେଷ୍ଟ ମ୍ୟାଚ୍ରେ ୯ମ ଥର ପାଇଁ ଆର୍. ଅଶ୍ବିନ୍ ପ୍ଲେୟର ଅଫ୍ ଦ ସିରିଜ୍ ପୁରସ୍କାର ପାଇଛନ୍ତି। ବିଶ୍ବରେ ଏହା ଯୁଗ୍ମ ଦ୍ବିତୀୟ ସର୍ବାଧିକ। ଦକ୍ଷିଣ ଆଫ୍ରିକାର ଜ୍ୟାକ୍ସ କାଲିସ୍ ମଧ୍ୟ ୯ ଥର ପ୍ଲେୟର ଅଫ୍ ଦ ସିରିଜ୍ ହୋଇଛନ୍ତି। ଶ୍ରୀଲଙ୍କାର ମୁଥେୟା ମୁରଲୀଧରନ୍ ସର୍ବାଧିକ ୧୧ ଥର ପ୍ଲେୟର ଅଫ୍ ଦ ସିରିଜ୍ ହୋଇଛନ୍ତି।
ମୁମ୍ବାଇଃ ଭାରତ-ନ୍ୟୁଜିଲାଣ୍ଡ ସିରିଜରେ ମୁମ୍ବାଇର ଓ୍ବାଙ୍ଖେଡେ ଷ୍ଟାଡିୟମ୍ରେ ଚାଲିଥିବା ଦ୍ବିତୀୟ ଟେଷ୍ଟ୍ ମ୍ୟାଚ୍ରେ ଆଶାନୁସାରେ ଭାରତ ନ୍ୟୁଜିଲାଣ୍ଡକୁ ୩୭୨ ରନ୍ରେ ହରାଇ ସହଜରେ ମ୍ୟାଚ୍ ଜିତିନେଇଛି। ଆଜି ଘଣ୍ଟାଏରୁ କମ୍ ସମୟ ମଧ୍ୟରେ ନ୍ୟୁଜିଲାଣ୍ଡର ୫ଟି ୱିକେଟ୍ ନେଇ ଭାରତ ବିଜୟ ହାସଲ କରିଛି। ଏହାସହ ୨ ମ୍ୟାଚ୍ର ଟେଷ୍ଟ ସିରିଜକୁ ଭାରତ ୧-୦ରେ ଜିତିବାରେ ସଫଳ ହୋଇଛି। ୨ୟ ଇନିଂସରେ କଷ୍ଟକର ୫୪୦ ରନ୍ର ପିଛା କରୁଥିବା ନ୍ୟୁଜିଲାଣ୍ଡ ସୋମବାର ୪ର୍ଥ ଦିନର ଭୋଜନ ବିରତି ପୂର୍ବରୁ ୧୬୭ ରନ୍ରେ ଅଲ୍ଆଉଟ ହୋଇ ଯାଇଥିଲା। ଫଳରେ ଭାରତ ୩୭୨ ରନ୍ରେ ୱାଙ୍ଖେଡ଼େ ଟେଷ୍ଟ ମ୍ୟାଚ୍କୁ ଜିତିବାରେ ସଫଳ ହୋଇଛି। ଭାରତୀୟ ଟେଷ୍ଟ ଇତିହାସରେ ରନ୍ ବ୍ୟବଧାନ ଅନୁସାରେ ଏହା ଭାରତର ସର୍ବବୃହତ୍ ଟେଷ୍ଟ ବିଜୟ। ପୁଣି ରନ୍ ବ୍ୟବଧାନ ଅନୁସାରେ ଏହା ନ୍ୟୁଜିଲାଣ୍ଡର ସର୍ବବୃହତ୍ ଟେଷ୍ଟ ପରାଜୟ। ନ୍ୟୁଜିଲାଣ୍ଡର ଶେଷ ୫ଟି ୱିକେଟ ମଧ୍ୟରୁ ସୋମବାର ଜୟନ୍ତ ଯାଦବ ୪ଟି ୱିକେଟ ନେଇଥିବା ବେଳେ ରବିଚନ୍ଦ୍ରନ ଅଶ୍ବିନ ଗୋଟିଏ ୱିକେଟ ନେଇଥିଲେ। ୪ର୍ଥ ଦିନରେ ନ୍ୟୁଜିଲାଣ୍ଡ ଆଉ ୨୭ ରନ୍ ଯୋଗ କରି ଶେଷ ୫ଟି ୱିକେଟ ହରାଇ ପରାସ୍ତ ହୋଇଥିଲା। ମ୍ୟାଚ୍ରେ ୧୫୦ ଓ ୬୨ ରନ୍ କରିଥିବା ମୟଙ୍କ ଅଗ୍ରୱାଲ ପ୍ଲେୟର ଅଫ୍ ଦ ମ୍ୟାଚ୍ ଏବଂ ସିରିଜ୍ରେ ମୋଟ ୭୦ ରନ୍ କରିବା ସହ ୧୪ଟି ୱିକେଟ ନେଇଥିବା ଅଶ୍ବିନ ପ୍ଲେୟର ଅଫ୍ ଦ ସିରିଜ୍ ହୋଇଥିଲେ।
ନୂଆଦିଲ୍ଲୀଃ ରୁଷ ରାଷ୍ଟ୍ରପତି ଭ୍ଲାଦିମିର ପୁଟିନ ଡିସେମ୍ବର ୬ ତାରିଖ ସୋମବାର ଭାରତ ଗସ୍ତରେ ଆସୁଛନ୍ତି। ତାଙ୍କର ଏହି ଗସ୍ତ କାଳରେ ଭାରତ ଏବଂ ରୁଷ ମଧ୍ୟରେ ସହଯୋଗ ଅଧିକ ମଜଭୁତ କରିବାକୁ ପ୍ରତିରକ୍ଷା, ବାଣିଜ୍ୟ ଓ ପୁଞ୍ଜିନିବେଶ, ଶକ୍ତି ଓ ପ୍ରଯୁକ୍ତି ଆଦି କ୍ଷେତ୍ରରେ ଏକାଧିକ ରାଜିନାମା ସ୍ୱାକ୍ଷରିତ ହେବା କାର୍ଯ୍ୟକ୍ରମ ରହିଛି। ସରକାରୀ ସୂତ୍ରରୁ କୁହାଯାଇଛି ଯେ ପୁଟିନ ଏବଂ ପ୍ରଧାନମନ୍ତ୍ରୀ ମୋଦୀଙ୍କ ମଧ୍ୟରେ ଶିଖର ବୈଠକ ଅନୁଷ୍ଠିତ ହେବା ସହିତ ଦୁଇ ଦେଶର ପ୍ରତିରକ୍ଷା ଏବଂ ବୈଦେଶିକ ମନ୍ତ୍ରାଳୟ ସ୍ତରରେ ମଧ୍ୟ ଦ୍ୱିପାକ୍ଷିକ ଆଲୋଚନା ଅନୁଷ୍ଠିତ ହେବ। ଏଥିରେ ଆଫଗାନିସ୍ତାନ ପ୍ରସଙ୍ଗ ସହିତ ଲସ୍କର ଇ ତଇବା ଏବଂ ଜୈଶ-ଏ-ମହମ୍ମଦ ଭଳି ଆତଙ୍କୀ ସଂଗଠନ ଆଡୁ ଭାରତ ପ୍ରତି ଲଗାତର ସୃଷ୍ଟି ହେଉଥିବା ବିପଦ ବିଷୟ ସ୍ଥାନ ପାଇବା ଆଶା କରାଯାଉଛି। ଶିଖର ବୈଠକ ପରେ ଏକ ମିଳିତ ବିବୃତି ପ୍ରକାଶ ପାଇବ।
ଭୁବନେଶ୍ବରଃ କଳିଙ୍ଗ ଷ୍ଟାଡିୟମ୍ରେ ରବିବାର ଖେଳାଯାଇଥିବା କନିଷ୍ଠ ପୁରୁଷ ହକି ବିଶ୍ବକପ୍ର ମେଗାଫାଇନାଲରେ ଜର୍ମାନୀକୁ ୪-୨ ଗୋଲରେ ହରାଇ ଆର୍ଜେଣ୍ଟିନା ଟ୍ରଫି ବିଜୟ ହାସଲ କରିଛି। ଏହି ହାଇଭୋଲଟେଜ୍ ଟ୍ରଫି ପାଇଁ ୟୁରୋପୀୟ ଶକ୍ତି ତଥା ପ୍ରତିଯୋଗିତାର ସଫଳତମ ଦଳ ଜର୍ମାନୀକୁ ଲାଟିନ୍ ଆମେରିକୀୟ ଦେଶ ଆର୍ଜେଣ୍ଟିନାର ମୁକାବିଲା କରିବାକୁ ବହୁ ପରିଶ୍ରମ କରିବାକୁ ପଡ଼ିଥିଲା। କିନ୍ତୁ ଆର୍ଜେଣ୍ଟିନାର ଖେଳାଳିମାନେ ଏକ ବଡ଼ ମିଶନ ନେଇ ଖେଳୁଥିଲେ।
ଭୁବନେଶ୍ବରଃ ଦୁର୍ବଳ ରକ୍ଷଣଭାଗ, ତାଳମେଳରେ ଘୋର ଅଭାବ ଏବଂ ଗତି ଓ ରଣନୀତି ରୂପାୟନରେ ବିଫଳତା ପାଇଁ ଫ୍ରାନ୍ସଠାରୁ ୧-୩ ଗୋଲ୍ରେ ହାରି କଳିଙ୍ଗ ଷ୍ଟାଡିୟମ୍ରେ ଆୟୋଜିତ କନିଷ୍ଠ ପୁରୁଷ ହକି ବିଶ୍ବକପ୍ରେ ଗତଥତର ବିଜେତା ଭାରତ ଚତୁର୍ଥ ସ୍ଥାନରେ ରହିଲା। ଜନ୍ମଦିନରେ ଓଡ଼ିଆ ତାରକା ସୁଦୀପ ଚିରମାକୋଙ୍କ ଚମତ୍କାର ପ୍ରଦର୍ଶନ ସତ୍ତ୍ବେ ଭାରତ ହାରିଲା। ଦୁର୍ଭାଗ୍ୟଜନକ ଭାବେ ଫ୍ରାନ୍ସଠାରୁ ହାରି ଅଭିଯାନ ଆରମ୍ଭ କରିଥିବା ଭାରତ ସେହି ଫ୍ରାନ୍ସ ବିପକ୍ଷ ପରାଜୟରେ ବିଶ୍ବକପ୍ ଶେଷ କଲା। ଅନ୍ୟପକ୍ଷରେ ପୁଲ୍ ପର୍ଯ୍ୟାୟରେ ୫-୪ ଗୋଲ୍ରେ ବିଜୟୀ ହୋଇଥିବା ଫ୍ରାନ୍ସ ଆୟୋଜକ ଭାରତ ବିପକ୍ଷରେ ଲଗାତାର ଦ୍ବିତୀୟ ବିଜୟ ହାସଲ କରିବା ସହ ତୃତୀୟ ସ୍ଥାନ ଅଧିକାର କରିଥିଲା। ୨୦୧୩ ମସିହା ପରେ ଫ୍ରାନ୍ସର ଏହା ସର୍ବଶ୍ରେଷ୍ଠ ପ୍ରଦର୍ଶନ। ଦୁଇ ଥର ବିଜେତା ଭାରତ କିନ୍ତୁ ଦ୍ବିତୀୟ ଥର ପାଇଁ ଚତୁର୍ଥ ସ୍ଥାନରେ ରହିଛି। ହ୍ୟାଟ୍ରିକ୍ ଅର୍ଜନ କରି ଭାରତକୁ ହରାଇବାରେ ପ୍ରମୁଖ ଭୂମିକା ନେଇଥିବା ଫ୍ରାନ୍ସର ତିମୋଥି କ୍ଲେମେଣ୍ଟ ମ୍ୟାଚ୍ର ଶ୍ରେଷ୍ଠ ଖେଳାଳି ବିବେଚିତ ହୋଇଥିଲେ।
ମୁମ୍ବାଇଃ ଭାରତ ଓ ନ୍ୟୁଜିଲାଣ୍ଡ ମଧ୍ୟରେ ଶୃଙ୍ଖଳାର ଦ୍ୱିତୀୟ ଟେଷ୍ଟ ମୁମ୍ବାଇର ଓ୍ବାଙ୍ଖେଡେ ଷ୍ଟାଡିୟମ୍ରେ ଖେଳା ଯାଉଛି। ତୃତୀୟ ଦିନର ଖେଳ ଶେଷ ସୁଦ୍ଧା ଟିମ୍ ଇଣ୍ଡିଆ ମଜବୁତ୍ ସ୍ଥିତିରେ ହହଞ୍ଚିଛି। ଭାରତ ପକ୍ଷରୁ ମିଳିଥିବା ବିଜୟ ଲକ୍ଷ୍ୟ ପଛରେ କିଓ୍ବି ଟିମ୍ ତୃତୀୟ ଦିନର ଖେଳ ଶେଷ ସୁଦ୍ଧା ୫ ଓ୍ବିକେଟ୍ ହରାଇଛି। ମୁମ୍ବାଇ ଟେଷ୍ଟରେ ଭାରତୀୟ ସ୍ପିନର ରବିଚନ୍ଦ୍ରନ ଅଶ୍ୱିନ୍ ପୁଣି ଥରେ ଚମକିଛନ୍ତି। ପ୍ରଥମ ପାଳିରେ ଅଶ୍ୱିନ୍ ୪ଟି ଓ୍ବିକେଟ୍ ନେଇଥିଲେ। ଦ୍ୱିତୀୟ ପାଳିରେ ଏପର୍ଯ୍ୟନ୍ତ ୩ଟି ଓ୍ବିକେଟ୍ ନେଇସାରିଛନ୍ତି। ନ୍ୟୁଜିଲାଣ୍ଡର ବ୍ୟାଟ୍ସମ୍ୟାନଙ୍କ ପାଇଁ ଅଶ୍ୱିନ ଭାରୀ ପଡିଛନ୍ତି।
ଜାକର୍ତ୍ତାଃ ଇଣ୍ଡୋନେସିଆର ଜାଭା ଦ୍ୱୀପରେ ଭୟଙ୍କର ଆଗ୍ନେୟଗିରି ବିସ୍ଫୋରଣ ହୋଇଛି। ଫଳରେ ଏଠାରେ ୧୩ ଜଣଙ୍କ ମୃତ୍ୟୁ ହୋଇଛି। ଏନେଇ ଇଣ୍ଡୋନେସିଆର ବିପର୍ଯ୍ୟୟ ପରିଚାଳନା ଏଜେନ୍ସି ପକ୍ଷରୁ ସୂଚନା ଦିଆଯାଇଛି। ଏନେଇ ଏଜେନ୍ସିର ମୁଖପାତ୍ର ଅବଦୁଲ ମୁହାରୀ କହିଛନ୍ତି ଯେ ସ୍ଥାନୀୟ ସେମେରୁ ପାହାଡ ନିକଟରେ ଥିବା ଆଗ୍ନେୟଗିରିରେ ହୋଇଥିବା ବିସ୍ଫୋରଣର ମୃତକଙ୍କ ମଧ୍ୟରୁ ୨ ଜଣଙ୍କର ପରିଚୟ ମିଳିଛି। ଏହି ପ୍ରାକୃତିକ ବିପର୍ଯ୍ୟୟରେ ଅନେକ ଲୋକ ଆହତ ବି ହୋଇଛନ୍ତି। ସେମାନଙ୍କୁ ଚିକିତ୍ସା ପାଇଁ ଡାକ୍ତରଖାନାରେ ଭର୍ତ୍ତି କରାଯାଇଛି। ଆଗ୍ନେୟଗିରିରେ ବିସ୍ଫୋରଣ କାରଣରୁ ଅଧିକାଂଶ ଲୋକ ଜୀବନ୍ତ ଦଗ୍ଧ ହୋଇଯାଇଛନ୍ତି ବୋଲି ସେଠାକାର ସରକାରଙ୍କ ସୂଚନା ଦେଇଛନ୍ତି। ଏହି କାରଣରୁ ସ୍ଥାନୀୟ ଲୋକଙ୍କ ମଧ୍ୟରେ ଆତଙ୍କ ଖେଳିଯାଇଛି। ତେବେ ଏକ ଗଣମାଧ୍ୟମ ରିପୋର୍ଟରେ କୁହାଯାଉଛି ଯେ ଏହି ବିସ୍ଫୋରଣରେ ପାଖାପାଖି ୪୧ ଜଣ ଆହତ ହୋଇଛନ୍ତି। ଗତ କିଛି ଦିନ ହେବ ଏହି ଆଗ୍ନେୟଗିରିରୁ ନିୟମିତ ଭାବେ ପାଉଁଶ ଓ ଧୂଆଁ ଉଠିଥିଲା। ଆଗ୍ନେୟଗିରିରୁ ବାହାରୁଥିବା ପାଉଁଶ ଓ ଧୂଳିର ଆସ୍ତରଣ ଏତେ ବହଳ ଥିଲା ଯେ ଜାଭା ଦ୍ୱୀପପୁଞ୍ଜ ଦିନରେ ବି ରାତି ପରି ଦେଖାଯାଉଥିଲା।
ମୁମ୍ବାଇଃ ମୁମ୍ବାଇର ଓ୍ବାଙ୍ଖଡ଼େ ଷ୍ଟାଡିୟମଠାରେ ଶୁକ୍ରବାର ଭାରତ ଓ ନ୍ୟୁଜିଲାଣ୍ଡ ମଧ୍ୟରେ ୨ୟ ଟେଷ୍ଟ ମ୍ୟାଚ ଆରମ୍ଭ ହୋଇଛି। ମ୍ୟାଚର ଦ୍ୱିତୀୟ ଦିନ ଖେଳ ଶେଷ ସୁଦ୍ଧା ଭାରତ ଦ୍ୱିତୀୟ ପାଳିରେ ୬୯ ରନ୍ ସଂଗ୍ରହ କରି ନେଇଥିବାରୁ ମୋଟ ଉପରେ ୩୩୨ ରନ୍ରେ ଆଗୁଆ ହୋଇ ଦୃଢ଼ ସ୍ଥିତିରେ ରହିଛି। ମୁମ୍ବାଇ ଜନ୍ମିତ ଭାରତୀୟ ବଂଶୋଦ୍ଭବ ବାମହାତୀ ସ୍ପିନର୍ ଏଜାଜ ପଟେଲ୍ଙ୍କ ପର୍ଫେକ୍ଟ ଟେନ୍ (ଗୋଟିଏ ପାଳିର ସମସ୍ତ ୧୦ ୱିକେଟ୍ ଦଖଲ) କାରଣରୁ ଭାରତର ପ୍ରଥମ ପାଳି ୩୨୫ ରନ୍ରେ ଶେଷ ହୋଇଯାଇଥିଲା। ଟେଷ୍ଟ୍ କ୍ରିକେଟ୍ର ୧୪୪ ବର୍ଷ ଇତିହାସରେ ତୃତୀୟ ବୋଲର ଭାବେ ଏଜାଜ ପଟେଲ୍ (୪୭.୫-୧୨-୧୧୯-୧୦) ଐତିହାସିକ କୃତିତ୍ବ ଅର୍ଜନ କରିଛନ୍ତି। ପୂର୍ବରୁ କେବଳ ଇଂଲଣ୍ଡର ଜିମ୍ ଲେକର (୧୦/୫୩) ଓ ଭାରତର ଅନିଲ କୁମ୍ବଲେ (୧୦/୭୪) ଏଭଳି ସଫଳତା ପାଇଥିଲେ। ପଟେଲଙ୍କ ପରାକ୍ରମକୁ କିନ୍ତୁ ଦଳର ବ୍ୟାଟର୍ ହାତଛଡ଼ା କରିଦେଇଥିଲେ। ଭାରତର ପାଳି ୩୨୫ ରନ୍ ଜବାବରେ ଶନିବାର କିନ୍ତୁ ନ୍ୟୁଜିଲାଣ୍ଡ୍ ପ୍ରଥମ ପାଳିକୁ ଘରୋଇ ବୋଲରମାନେ ମାତ୍ର ୬୨ ରନ୍ରେ ଶେଷ କରି ୨୬୩ ରନ୍ର ବଡ଼ ଅଗ୍ରଣୀ ନେଇଯାଇଥିଲେ। ତଥାପି ଫଲୋଅନ୍ ନ ଡାକି ବିରାଟ କୋହଲି ଦ୍ବିତୀୟ ପାଳି ଖେଳିବାକୁ ପସନ୍ଦ କରିଛନ୍ତି। ରବିଚନ୍ଦ୍ରନ ଅଶ୍ବିନ୍ ୪ଟି ଓ୍ବିକେଟ ଏବଂ ମହମ୍ମଦ ସିରାଜ ୩ଟି ଓ୍ବିକେଟ ନେଇ କିୱିଙ୍କ ପର କାଟି ଦେଇଛନ୍ତି।
ଭୁବନେଶ୍ବରଃ ଭାରତର କନିଷ୍ଠ ବିଶ୍ବକପ ହକି ଅଭିଯାନ ଶେଷ ହୋଇଯାଇଛି। ଶୁକ୍ରବାର କଳିଙ୍ଗ ଷ୍ଟାଡିୟମଠାରେ ଅନୁଷ୍ଠିତ ସେମି-ଫାଇନାଲ ମ୍ୟାଚରେ ଜର୍ମାନୀ ଭାରତକୁ ୪-୨ ଗୋଲରେ ପରାସ୍ତ କରିଛ। ଏହି ପରାଜୟରେ ଭାରତ ବିଶ୍ବକପ ଦୌଡ଼ରୁ ବାଦ ପଡ଼ିଛି।
ମୁମ୍ବାଇଃ ମୁମ୍ବାଇର ଓ୍ବାଙ୍ଖଡ଼େ ଷ୍ଟାଡିୟମଠାରେ ଶୁକ୍ରବାର ଭାରତ ଓ ନ୍ୟୁଜିଲାଣ୍ଡ ମଧ୍ୟରେ ୨ୟ ଟେଷ୍ଟ ମ୍ୟାଚ ଆରମ୍ଭ ହୋଇଛି। ମ୍ୟାଚର ପ୍ରଥମ ଦିନ ଖେଳ ଶେଷସୁଦ୍ଧା ଭାରତ ୪ ଓ୍ବିକେଟ୍ ହରାଇ ୨୨୧ ରନ କରିଛି । ଏହି ମ୍ୟାଚର ମୁଖ୍ୟ ଆକର୍ଷଣ ଥିଲା ମୟଙ୍କ ଅଗ୍ରଓ୍ବାଲଙ୍କ ଲଢୁଆ ଶତକ।
ଷ୍ଟକହୋମଃ କିମ୍ବଦନ୍ତୀ ଭାରତୀୟ ଆଥ୍ଲେଟ୍ ଅଞ୍ଜୁ ବବି ଜର୍ଜ ବିଶ୍ବ ଦୌଡ଼କୁଦ ଦ୍ବାରା ପ୍ରଦତ୍ତ ବର୍ଷର ଶ୍ରେଷ୍ଠ ମହିଳା ପୁରସ୍କାର ଜିତିଛନ୍ତି। ଦେଶରେ ପ୍ରତିଭାର ବିକାଶ କରିବା ସାଙ୍ଗକୁ ଲିଙ୍ଗଗତ ସମାନତା ସପକ୍ଷରେ ମତ ରଖୁଥିବା ଯୋଗୁ ତାଙ୍କୁ ଏହି ପୁରସ୍କାର ମିଳିଛି। କେରଳୀ ଝିଅ ଅଞ୍ଜୁ ଏକମାତ୍ର ଭାରତୀୟ ଭାବେ ଆଇଏଏଏଫ୍ ବିଶ୍ବ ଚାମ୍ପିଅନ୍ସିପ୍ (ପ୍ୟାରିସ୍, ୨୦୦୩)ରେ ପଦକ ଜିତିବାର କୀର୍ତ୍ତିମାନ ରଚିଥିଲେ। ସେହି ବିଶ୍ବ ଚାମ୍ପିଅନ୍ସିପ୍ରେ ଅଞ୍ଜୁ ଲମ୍ବ ଡିଆଁରେ କାଂସ୍ୟ ପଦକ ଜିତିଥିଲେ। ୪୪ ବର୍ଷ ବୟସ୍କା ଅଞ୍ଜୁ ମଧ୍ୟ ଆଇଏଏଏଫ୍ ବିଶ୍ବ ଆଥ୍ଲେଟିକ୍ସ ଫାଇନାଲ୍ସ (ମୋନାକୋ, ୨୦୦୫)ରେ ସ୍ବର୍ଣ୍ଣ ପଦକ ହାସଲ କରିଥିଲେ। ଏଭଳି କୃତିତ୍ବ ପାଇଁ ବୁଧବାର ବିଶ୍ବ ଦୌଡ଼କୁଦର ବାର୍ଷିକ ପୁରସ୍କାର ପାଇଁ ମନୋନୀତ ହୋଇଛନ୍ତି।
କାନପୁର : ପ୍ରଥମ ଟେଷ୍ଟମ୍ୟାଚ୍ ରୋମାଞ୍ଚକର ଭାବେ ଅମୀମାଂସିତ ରହିବା ପରେ ଘରୋଇ ଭାରତ ଓ ବିଶ୍ବ ଚମ୍ପିଆନ୍ ନ୍ୟୁଜିଲାଣ୍ଡ ମଧ୍ୟରେ ୨ୟ ତଥା ଅନ୍ତିମ ଟେଷ୍ଟମ୍ୟାଚ୍ ଶୁକ୍ରବାରଠାରୁ ୱାଙ୍ଖେଡ଼େ ଷ୍ଟାଡିୟମ୍ରେ ଖେଳାଯିବ। ଏହି ମ୍ୟାଚ୍ରେ ଭାରତର ନେତୃତ୍ବ ନେବାକୁ ବିରାଟ କୋହଲି ଫେରିଥିବା ବେଳେ ଭାରତୀୟ ଟେଷ୍ଟ ଦଳର ଦୁଇ ମଜ୍ଭୁତ ଖୁଣ୍ଟ ଚେତେଶ୍ବର ପୂଜାରା ଓ ଅଜିଙ୍କ୍ୟ ରାହାଣେ ଏହି ମ୍ୟାଚ୍ ଖେଳିବା ନେଇ ପ୍ରଶ୍ନବାଚୀ ସୃଷ୍ଟିହୋଇଛି। ଅନ୍ୟପକ୍ଷରେ ନ୍ୟୁଜିଲାଣ୍ଡ ଦଳର ଲଢ଼ୁଆ ଗୁଣ ଭାରତୀୟ ଖେଳାଳିଙ୍କୁ ଚକିତ କରିଛି। ଘରୋଇ ବାତାବରଣରେ ଅତ୍ୟନ୍ତ ମାରାତ୍ମକ ଭାରତୀୟ ସ୍ପିନରଙ୍କ ବିପକ୍ଷରେ ଶେଷ ଦିନର ପିଚ୍ରେ ୯୦ ଓଭର ଖେଳି ନ୍ୟୁଜିଲାଣ୍ଡ ୮ଟି ୱିକେଟ ହରାଇବା ଏବଂ ଶେଷ ୱିକେଟ ଯୋଡ଼ି ୫୨ଟି ବଲ୍ ଖେଳି ଭାରତକୁ ବିଜୟରୁ ବଞ୍ଚିତ କରିବା ବହୁତ କ୍ବଚିତ ଦେଖାଯାଏ; ତାହା ପୁଣି ଭାରତୀୟ ପିଚ୍ରେ। ଫଳରେ ୪ ବର୍ଷ ପରେ ଭାରତ ମାଟିରେ ଏକ ଦଳ ଟେଷ୍ଟମ୍ୟାଚ୍ ଡ୍ର ରଖିପାରିଛି।
Your browser does not support the video tag.
ସାରା ଦେଶରେ ୧ରୁ ୭ ସେପ୍ଟେମ୍ବର ଯାଏ ଜାତୀୟ ପୋଷକ ସପ୍ତାହ ପାଳନ କରାଯାଇଥାଏ। ଫଳରେ ଲୋକେ ଖାଦ୍ୟର ସମସ୍ତ ଜରୁରୀ ତତ୍ତ୍ବର ଆବଶ୍ୟକତାକୁ ବୁଝିପାରିବେ। ଏଠାରେ ହରିୟାଲି ଚିକେନ ଟିକ୍କା ରେସିପି ଦିଆଯାଇଛି। ଏଥିରେ ପ୍ରୋଟିନ, ମ୍ୟାଗ୍ନେସିୟମ, କ୍ୟାଲସିୟମ, ପୋଟାସିୟମ, ଭିଟାମିନ ସି ଭଳି ଜରୁରୀ ତତ୍ତ୍ବ ଅଧିକ ମାତ୍ରାରେ ମିଳିଥାଏ। ଏହା ସେବନ କରିବା ଦ୍ବାରା ଉତ୍ତମ ଶାରୀରିକ ବିକାଶ ହେବାରେ ସାହାଯ୍ୟ ମିଳେ।
